
  Contract de administrare 


                  In temeiul Ordonanţei de Urgenţă   a Guvernului nr. 57/2019 privind Codul administrativ, cu modificările  şi completările ulterioare, Legea nr. 1/2011 a educaţiei naţionale, cu modificările şi completările ulterioare 
S-a încheiat prezentul contract de administrare în baza Hotărârii Consiliului Local nr._______ din _____pentru aprobarea dării în administrarea a unor bunuri imobile proprietatea publică a municipiului Marghita către unităţile de învăţământ preuniversitar din Municipiul Marghita 

Părţile contractante:
Municipiul Marghita prin Consiliul Local al Municipiului Marghita  şi Primar, dl. Marcel Emil Sas -Adăscăliţii  , în calitate de proprietar , pe de o parte
Şi 
Unitatea de Invăţământ Preuniversitar de Stat _______________________cu sediul pe str. ___________________reprezentat prin director ______________, în calitate de administrator , pe de altă parte

1. Obiectul contractului 
Art. 1 Obiectul contractului il constituie darea în administrare prin delegare pe perioada existentei si funcţionării unităţii de invăţământ____________________________________  a terenului si clădirilor identificate si cuprinse in anexa nr.____ la Hotararea de Consiliu Local nr. ___________________ 

Art.2  Administratorul se obligă să utilizeze bunurile încredinţate spre administrare potrivit destinaţiei lor, respectiv ca baza materială în care işi desfăşoară activitatea unitatea de invăţământ.

1.  Durata contractului 

Art. 3 Contractul de administrare este valabil pe toată durata de existenţă a  unităţii de invăţământ 

1. Obligaţiile proprietarului 

Art.4 Proprietarul se obligă:
-să predea în vederea administrării clădirile şi terenul în care işi desfăşoară activitatea unitatea de invăţământ conform anexei nr.____, anexa care devine parte integrantă a prezentului contract .
-să controleze modul de folosire si întreţinere a imobilelor cu respectarea destinaţiei stabilite prin C.F.
-să stabilească anual lista investiţiilor,  a lucrărilor de reparaţii curente  şi capitale ce urmează a se realiza
-după caz, să organizeze licitaţii publice sau cereri de oferte pentru lucrările de investiţii si reparaţii aprobate, asigurând finanţarea şi supravegherea execuţiei lucrărilor, in funcţie de sursa de finanţare
-să participe la recepţia lucrărilor de investiţii, reparaţii curente şi capitale consemnând  finalizarea acestora în procesele verbale de recepţie 
-să urmărească inventarierea anuală  si reevaluarea  bunurilor transmise în administrare
-la încetarea contractului se preiau imobilele  în starea în care au  fost transmise, si după caz, cu îmbunătăţirile aduse 
-să sprijine administratorul  în vederea obţinerii avizelor legale de funcţionare pentru activitatea desfăşurată 

1. Obligaţiile administratorului 

Art. 5 Administratorul  se obligă :
1. Să preia în administrare imobilele  ce face obiectul prezentului contract si să  asigure administrarea imobilului preluat şi paza acestuia ca bun proprietar şi suportatea tuturor cheltuielilor necesare unei bune functionări 
1. Să asigure avizele legale de funcţionare pentru activitatea desfăşurată 
1. Să menţină în siguranţă imobilul şi să aducă la cunoştinţa proprietarului orice tulburare  produsă de o terţă persoană  sau ca urmare a stării tehnice a imobilului din punct de vedere al siguranţei în exploatare
1. Să întocmească  fişele tehnice periodice  cu privire la starea imobilului  şi a instalaţiilor aferente acesteia, precum şi a tuturor  modificărilor aduse imobilului  în condiţiile stabilite conform legii
1. Să folosească bunul încredinţat în administrare conform destinaţiei lui si utilităţii publice 
1. Administratorul răspunde de distrugerea totală sau parţială a bunului încredinţat care s-ar datora culpei sale; se obligă ca pe toată  durata administrării să păstreze în bune condiţii  bunul încredinţat precum şi accesoriile acestuia
1. Să răspundă de pagubele provenite de la incendii, dacă nu va dovedi că incendiul a provenit din caz fortuit, forţa majoră sau defect de construcţie.
1. Are obligaţia să permită accesul proprietarului în spaţiul încredinţat ori de câte ori acest lucru este necesar pentru a controla bunul încredinţat şi starea acestuia 
1. Are obligaţia încheierii de contracte ferme cu furnizorii de utilităţi şi să respecte obligaţiile asumate prin contracte. Repararea oricărui prejudiciu pe care administratorul il va cauza  acestora revine în exclusivitate  lui. 
1. Să răspundă în nume propriu  la litigiile referitoare la dreptul de administrare
1. Să propună şi să aprobe prin consiliul de administraţie închirierea spaţiilor  excedentare , 
să încheie si să urmărească derularea contractelor de închiriere cu respectarea prevederilor legale. Să comunice incheierea acestor contracte cu Serviciul de taxe si impozite din cadrul Primariei Municipiului Marghita. 
1. După caz, să organizeze licitaţii publice sau cereri de oferte pentru lucrările de investiţii si reparaţii aprobate, asigurând finanţarea şi supravegherea execuţiei lucrărilor, in functie de sursa de finanţare. Orice lucrare de moderinizare, consolidare, reparaţii se efectuează numai cu aprobarea Consiliului Local şi cu respectarea prevederilor legale


VI  Incetarea administrării 
Art. 6. Contractul incetează prin :
-acordul de voinţă exprimat în scris al părţilor contractante
-desfinţarea titlului proprietarului asupra imobilelor
-expirarea termenului prevăzut în contract 

VII Răspunderea contractuală
Art. 7 Pentru nerespectarea obligaţiilor asumate prin prezentul contract partea in culpă datorează celeilalte părţi daune. Daunele se vor determina  în funcţie de prejudiciul produs. Prejudiciul  va fi evaluat printr-o expertiză tehnică.

Art. 8 Nici una din părţile contractante nu răspunde de neexecutarea la termen sau de executarea necorespunzătoare, total sau parţial a oricărei obligaţii care ii revine in baza acestui contract, dacă  neexecutarea sau executarea necorespunzătoare a obligaţiei a fost cauzată de forţa majoră, aşa cum este definită  de lege, cu condiţia notificării în termen de 10 zile de la producerea evenimentului 

VIII Modificarea contractului  se poate face în limitele legislaţiei române, cu acordul  părţilor, prin act adiţional, care face parte integrantă din prezentul contract de administrare , respectiv lista bunurilor cuprinse in anexă poate suporta modificări .

Art.9 Eventualele litigii care s-ar putea ivi în legătură cu acest contract vor fi soluţionate pe cale amiabilă, iar dacă părţile  nu cad de acord vor fi solutionate de către instanţele  de judecată competente. 

Art.10 Prezentul contract de administrare s-a încheiat în 2 (doua)  exemplare , una  pentru proprietar şi una pentru administrator, azi ___________2022

         Proprietar                                                                         Administrator                          
  Municipiul Marghita prin                                                               Unitatea de invatamant ______
           Primar                                                                                                Director 
Marcel Emil Sas-Adăscăliţii                                                                     __________________
